Fra styret i Hammerfest Ap, til sak 3 på årskonferansen til Finnmark Ap

**Sak 3 Avtalen mellom Finnmark og Troms**

Hammerfest Arbeiderparti er sterkt imot tvangssammenslåingen av Troms og Finnmark.

Etter Stortingets behandling av saken for tredje gang, er det liten tvil om at regjeringen mener alvor og at de vil kjøre denne tvangssammenslåingen, med eller uten vår deltakelse. Vi mener derfor det er riktig å gå inn i Fellesnemnd og gjøre jobben der med å ivareta Finnmarks interesser. Vi vil samtidig jobbe for en reversering av tvangssammenslåingen.

Vi er tilfreds med at avtalen som er fremforhandlet mellom Troms og Finnmark Ap, har sikret likt antall i Fellesnemnd, og at vi beholder politisk- og administrativ ledelse i Vadsø etter tvangssammenslåingen.

Tana Ap har fremmet forslag om en reforhandling av avtalen på flere punkt. Dette kan vi ikke støtte.

Hammerfest AP mener likevel at det er punkter i forslaget til Tana AP som vil være hensiktsmessig å få inn i eksisterende avtale med Troms.

Punktene som bør tas med er:

* Utnevningen av styremedlemmer til Finnmarkseiendommen skal fortsatt ligge til finnmarkingene og ikke til det nye storfylket. Styremedlemmer og representanter til representantskapet må ha bosted i Finnmark.
* Dagens struktur for videregående opplæring, herunder LOSA, er viktig for Finnmark og søkes videreført.